***Som små barn*** (originaltittel ***Little Children***) er en amerikansk dramafilm fra 2006, regissert av Todd Field. Filmen er basert på boken med samme navn av Tom Perrotta, som sammen med Field også skrev manuset. Kate Winslet, Patrick Wilson, Jennifer Connelly, Jackie Earle Haley, Noah Emmerich, Gregg Edelman, Phyllis Somerville og Will Lyman spiller de viktigste rollene. Filmens lydspor ble komponert av Thomas Newman. Filmen handler om småbarnsmoren Sarah Pierce (Winslet). Da forholdet til ektemannen hennes kjølner, begynner hun å kjede seg, og sammen med den gifte hjemmepappaen Brad (Wilson) innleder de en affære.

Filmen hadde premiere under den 44. filmfestivalen i New York. *Som små barn* ble nominert til tre Oscar-priser under den 79. Oscar-utdelingen: Oscar for beste mannlige birolle for Haley, Oscar for beste kvinnelige hovedrolle for Winslet og Oscar for beste filmatisering for Field og Perrotta. Den fikk også god kritikk blant anmeldere; dette gjenspeiles i 80 % på Rotten Tomatoes.

Handlingsreferat
----------------

Sarah Pierce er en ensom hjemmeværende mor, bosatt i en liten forstad til Boston. Tidligere studerte hun til en doktorgrad, men hun avbrøt dette når hun skulle gifte seg med Richard - og oppdra deres 3 år gamle datter, Lucy. Ekteskapet hennes faller fra hverandre når hun oppdager at Richard er avhengig av pornografi på Internett. Sarah møter Brad Adamson, en juss-student som har en 4 år gamle sønn, Aaron. Brad er gift med Kathy, og selv om ekteskapet deres er kjærlig, så mangler det intimitet.

Brad og Sarah blir venner, og de kysser hverandre. Dette fører til sladder blant de andre småbarnsforeldrene. De blir øyeblikkelig tiltrukket av hverandre, men bestemmer seg for å holde forholdet deres platonisk. En dag får flere foreldre panikk når de ser den pedofile Ronnie J. McGorvey, som nylig ble løslatt fra fengsel, svømme i samme basseng som barna deres. Etter at Ronnie blir eskortert vekk av politiet, tar Sarah og Brad med barna hjem, og de ender opp med å ha sex.

Brads venn, Larry Hedges, er en tidligere politibetjent som ble tvunget til å slutte i politiet når han ved et uhell skjøt en tenåring. Nå har han ekteskapsproblemer, og bruker mye av tiden sin på å trakassere Ronnie. Ronnie bor sammen med hans mor May, som tror at å møte en kvinne i hans egen alder vil kurere ham for hans pedofili. Ronnie vet at dette er nytteløst, men godtar å gå på et stevnemøte arrangert for ham med en kvinne som heter Sheila. Ronnie forteller om sin kriminelle historie, og Sheila forteller til gjengjeld at hun har hatt en serie nervøse sammenbrudd.

Medvirkende
-----------

 

|  |  |
| --- | --- |
| * Kate Winslet som Sarah Pierce
* Patrick Wilson som Brad Adamson
* Jennifer Connelly som Kathy Adamson
* Jackie Earle Haley som Ronald James McGorvey
* Noah Emmerich som Larry Hedges
* Gregg Edelman som Richard Pierce
* Phyllis Somerville som May McGorvey
* Ty Simpkins som Aaron Adamson

  | * Helen Carey som Jean
* Trini Alvarado som Theresa
* Marsha Dietlein som Cheryl
* Jane Adams som Sheila
* Raymond J. Barry som Bullhorn Bob
* Rebecca Schull som Laurel
* Sarah Buxton som Slutty Kay
* Will Lyman (*ukredditert*) som fortelleren

  |

Referanser
----------

1. 1 2
2. ↑  «Little Children (2006)». *Rotten Tomatoes*. Besøkt 14. juli 2015.

Eksterne lenker
---------------

* (en) *Som små barn* på Internet Movie Database Rediger på Wikidata

* (no) *Som små barn* hos Filmfront Rediger på Wikidata

* (sv) *Som små barn* i Svensk Filmdatabas Rediger på Wikidata

* (da) *Som små barn* i Danmark Nationale Filminstitut Rediger på Wikidata

* (en) *Som små barn* på AllMovie Rediger på Wikidata

* (fr) *Som små barn* på Allociné Rediger på Wikidata

* (nl) *Som små barn* på MovieMeter Rediger på Wikidata

* (en) *Som små barn* på Turner Classic Movies Rediger på Wikidata

* (en) *Som små barn* på American Film Institute Rediger på Wikidata

* (en) *Som små barn* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN
 |